На основу члана 37. став1. тачка 6. Статута општине Инђија-пречишћен текст („Службени лист општине Инђија“ број 9/13),

 Скупштина општине Инђија, на седници одржаној дана, 27.новембра 2017. године, донела је

**ОДЛУКУ**

**О СТАВЉАЊУ ВАН СНАГЕ ОДЛУКЕ О ОДРЕЂИВАЊУ ОПШТИНСКОГ ВЕЋА КАО ОРГАНА НАДЛЕЖНОГ ЗА ДАВАЊЕ ПРЕТХОДНЕ САГЛАСНОСТИ ЗА УПИС ПРАВА СВОЈИНЕ НА ОБЈЕКТИМА КОЈИ СУ ИЗГРАЂЕНИ НА ПОВРШИНАМА ЈАВНЕ НАМЕНЕ**

**I**

 Ставља се ван снаге Одлука о одређивању Општинског већа као органа надлежног за давање претходне сагласности за упис права својине на објектима који су изграђени на површинама јавне намене („Службени лист општине Инђија“, број 11/14).

 **II**

 Ову одлуку објавити у „Службеном листу општине Инђија“.

 **СКУПШТИНА ОПШТИНЕ ИНЂИЈА**

**Број:35-432/2017- I Председник,**

**Дана:27.новембра 2017.године Инђија Милан Предојевић**

 **ОБРАЗЛОЖЕЊЕ**

Одлука о одређивању Општинског већа као органа надлежног за давање претходне сагласности за упис права својине на објектима који су изграђени на површинама јавне намене, донета је на основу члана 9.став 2. Правилника о условима, начину и поступку за стицање права својине на земљишту и објектима на које се примењује Закон о посебним условима за упис права својине на објектима изграђеним без грађевинске дозволе („Службени гласник РС“ број 31/13).

 Доношењем Закона о озакоњењу („Службени гласник РС“ број 95/15) и његовим ступањем на снагу, престао је да важи поред осталих прописа, и Правилник о условима, начину и поступку за стицање права својине на земљишту и објектима на које се примењује Закон о посебним условима за упис права својине на објектима изграђеним без грађевинске дозволе, а који је био основ за доношење Одлуке о одређивању Општинског већа као органа надлежног за давање претходне сагласности за упис права својине на објектима који су изграђени на површинама јавне намене.

 С обзиром на изнето, предлаже се Скупштини општине, да Одлуку о стављању ван снаге Одлуке о одређивању Општинског већа као органа надлежног за давање претходне сагласности за упис права својине на објектима који су изграђени на површинама јавне намене, донесе у тексту како је дат у материјалу.

 Одељење за правне и скупштинске послове